Tuleval laupäeval peetakse Jõgeva valla teedel Estonian Cup rattamaratonide sarja viimane etapp IX Kalevipoja Rattamaraton võistluskeskusega Kuremaa mõisapargis. Lisaks põhisõidule (67 km) on võimalik osaleda matkasõidul (37 km) ja Nööbiku lastesõitudel.
#000003
Peakorraldaja sõnul ligikaudu pool põhisõidu distantsist on täiesti uutel teedel, mida mööda ei ole rattamaratoni varem sõidetud. Suur osa distantsist sõidetakse kruusateedel, millele pakuvad vaheldust Kuremaa suusarajad, voorede vahelised metsa- ja põlluteed, Laiuse mägi, maisilabürint, Kivijärve turbamaardla.
#000005
5. septembri seisuga on Kalevipoja Rattamaratonile registreerunud koos lastesõitudega ligikaudu 1200 jalgratturit. Võistlustele on võimalik registreerida sarja kodulehel kuni kolmapäeva südaööni ja võistluspäeval võistluskeskuses.
#000006